**INKASATOR d.o.o.**

 **Karlovac**

 **Trg hrvatskih branitelja 4, koji zastupa**

Uprava Društva u ime i za račun vlasnika stanova, poslovnih prostora i zajedničkih suvlasničkih dijelova zgrada koje su na upravljanju kod ovog Društva raspisuje

**TRAJNO OTVORENI JAVNI POZIV**

 **za sklapanje ugovora za izvođenje radova na neodređeno vrijeme**

1. Pozivaju se pravne i fizičke osobe registrirane za obavljanje gospodarske djelatnosti da podnesu ponudu za izvođenje radova na održavanju zajedničkih dijelova i uređaja građevina na području grada Karlovca kojim upravlja Inkasator d.o.o. Karlovac kako slijedi:

I HITNI POPRAVCI

1. Vodovodne i kanalizacijske cijevi i uređaji
2. Elektroinstalacije

II OSTALI RADOVI

1. Prijenosi i prijevozi
2. Vanjski transporti
3. Zemljani radovi
4. Armirački radovi
5. Betonski radovi
6. Skele
7. Rušenja
8. Tesarski radovi
9. Zidarski radovi
10. Zidanje dimnjaka
11. Hidroizolaterski radovi
12. Krovopokrivački radovi
13. Limarski radovi
14. Stolarski radovi
15. Podopolagački radovi
16. Ličilaćki radovi
17. Soboslikarski radovi
18. Pročelja
19. Vodovod
20. Elektroinstalacije
21. Kanalizacija
22. Prateći radovi uz instalaciju
23. Završni radovi, keramika
24. Razno
25. Bravarski radovi
26. Spušteni stropovi
27. Staklarski radovi
28. **SADRŽAJ PONUDE**
29. Prijavni obrazac sa ispunjenim podacima.
30. Izvadak iz upisa u odgovarajući registar (sudski, obrtni).
31. Rješenje Ministarstva kulture za poslove zaštite i očuvanje kulturnih dobara(ako ima).
32. Popis referenci za radove iz grupe radova za koje je ponuditelj zainteresiran obavljati.
33. Broj i kvalifikacijska struktura zaposlenika (HZMO tiskanica M-1P, HZZO tiskanica 2).
34. Dokaz o uspješnosti poslovanja, BON-1, BON-2 ( ne stariji od 30 dana),original.
35. Potvrda o plaćenim svim vrstama poreza i obveza za prethodnu godinu (mirovinsko, zdravstveno, porezi i doprinosi)- u originalu.
36. Uvjerenje da direktor ili druga odgovorna osoba nije pravomoćno osuđena i da nije pod optužbom za kaznena djela protiv gospodarstva u zadnjih pet godina, ne stariji od 30 dana - u originalu (Općinski sud).
37. Zainteresirane pravne i fizičke osobe obavezne su Cjenik s prilozima i drugu dokumentaciju za natječaj s uputama preuzeti u prostoru Inkasatora d.o.o. na adresi Trg hrvatskih branitelja 2, I kat, soba 2 u vremenu od 8,00 do 11,00 sati radnim danom tvrtke Inkasator d.o.o. putem prijavnog obrasca.
38. **KRITERIJ ZA SKLAPANJE UGOVORNOG ODNOSA**
39. Opća podobnost ponuditelja (reference i dosadašnje reference kod ovog Društva)
40. Obavljanje radova sa vlastitim radnicima (čiji broj i vrsta trebaju odgovarati vrsti posla za koje se natječe), **bez angažiranja kooperanata.**
41. Financijska stabilnost - Tvrtka Inkasator d.o.o. provjerit će dali je ponuditelj ispunio sve dospjele novčane obveze po bilo kojoj osnovi prema Gradu Karlovcu i trgovačkim društvima: Vodovod i kanalizacija d.o.o. Karlovac, Zelenilo d.o.o. Karlovac, Čistoća d.o.o. Karlovac, Mladost d.o.o. Karlovac, Inkasator d.o.o. Karlovac, Karlovački tjednik d.o.o. Karlovac, Gradska toplana d.o.o. Karlovac i Hostel Karlovac d.o.o. Selce (smatra se da je novčana obveza ispunjena kada banci kod koje se vodi račun vjerovnika stigne novčana doznaka u njegovu korist).
42. Obavljanje poslova u razdoblju **od 0 do 24 sata** i organiziranje dežurstva nedjeljama i praznicima za rad iz točke A) I **HITNI POPRAVCI.**
43. **NARUČITELJ ZADRŽAVA PRAVO ODBIJANJA POJEDINE PONUDE NE SNOSEĆI PRI TOME NIKAKVU ODGOVORNOST PREMA PONUDITELJIMA.**

Ovaj poziv raspisuje se temeljem zakona o obveznim odnosima (NN 35/05, NN 41/08, NN 78/15, NN 29/18) i ne podliježe Zakonu o javnoj nabavi ( NN 120/16) jer se radovi financiraju iz sredstva zajedničke pričuve.

1. **PODNOŠENJE PONUDA**

Ponude se podnose u pisarnici Naručitelja, Trg hrvatskih branitelja 4, I kat, soba br. 4 (zgrada NOVI TRŽNI - CENTAR), ili poštom, preporučenom pošiljkom u zatvorenoj omotnici s naznakom

„ **PONUDA ZA OBAVLJANJE RADOVA NA ODRŽAVANJU ZAJEDNIČKIH DIJELOVA I UREĐAJA ZGRADE - NE OTVARAJ“.**

1. **OTVARANJE PONUDA**

Pristigle ponude otvaraju se i razmatraju u roku petnaest dana (15) od dana zaprimanja, a o ishodu natječaja ponuditelj će biti obaviješten u roku od osam (8) dana od dana otvaranja ponude .

1. Temeljem odluke o ispunjavanju uvjeta natječaja s ponuditeljem će se sklopiti ugovor o obavljanju radova na neodređeno vrijeme.

INKASATOR d.o.o. KARLOVAC